text: Flytteplaner splitter Sønderjysk Forsikring
  18 september 2015 kl. 04.18
  Generalforsamlingens opbakning torsdag aften til vedtægtsændringer, der gør det muligt at flytte Sønderjysk Forsikrings hovedsæde fra Sønderborg til Aabenraa, får nu en gruppe borgere på Als til at danne et alternativ, Forsikringsgruppen Alssund.
  - Konsekvensen er, at vi har taget initiativ til at etablere Forsikringsgruppen Alssund. Med forsikringsgruppen Alssund har vi ønsket at skabe et lokalt alternativ, der tilgodeser ønsket om at kunne blive forsikret i en lokal forsikringsgruppe, der alene er for borgere fra Alssund-området, siger Peter Hansen fra initiativgruppen bag Forsikringsgruppen Alssund.
  Forsikringsgruppen Alssund bliver en del af det landsdækkende
  GF Forsikring, der er et gensidigt selskab med lokal overskudsdeling. Medlemmer af Forsikringsgruppen Alssund vil blive indtegnet i deres egen skadegruppe, hvor medlemmerne får deres overskudsdeling.
  